laion/Wikipedia-Exotic huggingface dataset:
השביתה הכללית בשווייץ 1918

השביתה הכללית בשווייץ ב-1918 התקיימה על אף ששווייץ לא הייתה צד לוחם במלחמת העולם הראשונה, אך המלחמה גרמה נזק כלכלי גם בה. יותר מ-15 אחוזים מהאוכלוסייה סיימה את המלחמה מתחת לקו העוני. הפערים המעמדיים התרחבו, מאחר שהיו כמה מעטים שהרוויחו מהמלחמה. חומרי גלם התמעטו, שיתוף הפעולה הבינלאומי נשבר, והפסקת ייבוא החיטה הביא בשנת 1918 לרעב גדול. המחאה נגד המצב הכלכלי דוכאה על ידי השלטונות בתקיפות, בין היתר בגלל איום חיצוני. ב-27 ביולי החליטה וועידת הפועלים של שווייץ על הקמת ועד פעולה להכנת שביתה כללית. ב-5 בנובמבר שלחה הממשלה כוחות צבא לדיכוי הפגנות הפועלים בציריך. ב-8 בנובמבר גירשה הממשלה את הנציגות הסובייטית מברן. יותר ויותר שביתות פרצו בתמיכה בפועלים הנאבקים נגד הצבא בציריך. הוועד שהוקם ביולי נשא ונתן עם הממשלה על הסגת הכוחות הצבאיים מציריך, אך בלחץ הצבא הפסיקה הממשלה את המשא ומתן. הוועד נאלץ לקרוא לשביתה כללית החל מה-11 בנובמבר. תשע דרישות השביתה היו: בחירות חדשות זכות בחירה לנשים חובת עבודה כללית שבוע עבודה של 48 שעות ארגון מחדש של הצבא הבטחת אספקת מזון לכלל האוכלוסייה ביטוח פנסיוני וביטוח נכות הלאמה של ייבוא וייצוא מחיקת חובות המדינה על ידי ההון של העשירים בשביתה השתתפו כ-400.000 פועלים. השביתה החזיקה מעמד ארבעה ימים, אך לא התרחבה אל מעבר לשורות הפועלים המאורגנים. ועד השביתה הבין שהקרב נגד הצבא אבוד, לכן הפסיקו את השביתה. שיטת הבחירות שונתה לפי דרישת השובתים. הונהג שבוע עבודה של 48 שעות הצבא אורגן מחדש, בצורה יותר דמוקרטית נוסדה קרן לביטוח פנסיוני וביטוח נכות זכות בחירה לנשים הונהגה רק בשנת 1971 מדיה וקבצים בנושא השביתה הכללית בשווייץ 1918 בוויקישיתוף
טרנטולה ברכי אש מקסיקנית

טרנטולה ברכי אש מקסיקנית (שם מדעי: Brachypelma auratum) היא מין של טרנטולה ממשפחת ברכיפלמה האנדמית למדינות גררו ומיצ'ואקאן במקסיקו. טרנטולה זו זהה כמעט במראה לטרנטולה אדומת ברכיים מקסיקנית, אם כי היא כהה ממנה במעט וצבעי ברכיה עזים יותר. עקב הדמיון העז בין שני המינים רק בשנת 1992 הוגדרה ברכי האש כמין נפרד. מדיה וקבצים בנושא טרנטולה ברכי אש מקסיקנית בוויקישיתוף טרנטולה ברכי אש מקסיקנית, באתר ITIS (באנגלית) טרנטולה ברכי אש מקסיקנית, באתר NCBI (באנגלית) טרנטולה ברכי אש מקסיקנית, באתר Animal Diversity Web (באנגלית) טרנטולה ברכי אש מקסיקנית, בבסיס הנתונים ARKive (באנגלית) טרנטולה ברכי אש מקסיקנית, באתר האנציקלופדיה של החיים (באנגלית) טרנטולה ברכי אש מקסיקנית, באתר GBIF (באנגלית) טרנטולה ברכי אש מקסיקנית באתר הרשימה האדומה של IUCN ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
הגביע הטורקי בכדורסל

הגביע הטורקי בכדורסל (בטורקית: Basketbol Erkekler Türkiye Kupası) הוא מפעל כדורסל טורקי בשיטת גביע (המפסיד יוצא, או "נוקאאוט"), שנוסד בשנת 1967 ומנוהל על ידי התאחדות הכדורסל הטורקית. בגביע מתחרות כיום רק קבוצות הכדורסל של שתי הליגות המקצועניות בטורקיה. ליגת העל הטורקית בכדורסל אתר האינטרנט הרשמי של הגביע הטורקי בכדורסל
פפסיקו

פפסיקו (באנגלית: PepsiCo) היא תאגיד רב-לאומי אמריקאי המייצר ומשווק מוצרי מזון ושתייה מגוונים. הנהלתו ממוקמת בפֵּרְצְ'ס שבמדינת ניו יורק. המשקה הקל פפסי פותח על ידי הרוקח ואיש העסקים האמריקני קיילב ברדהאם (אנ'). הוא בחר בשם "פפסי-קולה" ב-1898 כאשר החל לשווק את המשקה מבית המרקחת שלו בניו ברן אשר בקרוליינה הצפונית. כאשר המשקה שלו החל לצבור פופולריות הוא הקים את חברת פפסי-קולה בשנת 1902 ורשם פטנט על המתכון שלו ב-1903. החברה התאגדה בשנת 1919. החברה של ברדהאם חוותה שנים של הצלחה לקראת מלחמת העולם הראשונה. עם זאת שוק הסוכר ההפכפך לאחר המלחמה גרם לכך שעסקי החברה נפגעו באופן ניכר. בשנת 1923 ברדהאם הכריז על פשיטת רגל וחזר לנהל בתי מרקחת בקרוליינה הצפונית. ב-8 ביוני 1923 הסימן המסחרי והמתכון הסודי של החברה נרכשו על ידי חברת Craven Holding Corporation. בשנת 1931, רוי מגארגל, ברוקר בוול סטריט, רכש את הסימן המסחרי של פפסי והעסק עצמו מ מ-Craven Holding בשיתוף עם צ'ארלס גוט. גוט היה גם הנשיא של חברת Loft שהייתה יצרנית ממתקים מובילה מלונג איילנד. גוט השתמש במעבדות ובכימאים של לופט על מנת ליצור מחדש את המתכון של פפסי. בשנת 1965 התמזגה חברת "פפסי קולה" עם חברת החטיפים "פריטו ליי" (Frito-Lay), והפכה בעקבות כך לתאגיד "פפסיקו". בעקבות כך בשנת 1970 מטה החברה הועבר לניו יורק. מאז הרחיבה החברה המאוחדת את מגוון מוצרי המזון והמשקה שהיא מייצרת ומשווקת, בין השאר לאחר רכישת חברות המזון "טרופיקנה" (1998) ו"קוואקר" (2001). בעשור השני של המאה ה-21, מפיצה החברה עשרות מוצרים ביותר מ-200 מדינות ברחבי העולם, ולה 297 אלף עובדים. הכנסות החברה לשנת 2011 היו 66 מיליארד דולר, והיא מדורגת כחברת המזון והשתייה השנייה בגודלה בעולם. החברה מיוצגת בישראל על ידי טמפו בתחום המשקאות ועל ידי שטראוס גרופ בתחום החטיפים. מנכ"ל החברה מ-3 באוקטובר 2018 הוא רמון לגוארטה. בין המשקאות המוכרים של החברה ניתן למצוא את המשקה פפסי, מירנדה (משקה מוגז בטעם תפוז) ו-"סבן אפ" (משקה מוגז בטעם לימון ליים). ב-20 באוגוסט 2018 החברה קנתה את חברת סודהסטרים הישראלית תמורת 3.2 מיליארד דולר. ב-2022 חתמה החברה על הסכם עם החברה הישראלית אימפקס לרכישת פקקים חכמים שמאפשרים ללמוד את הרגלי השתייה. בהודו חברות פפסי וקוקה קולה מאלצות נערות להינשא מגיל 14 כדי לעבוד לצד בעליהן בשדות הסוכר ולהחזיר חובות. על מנת שווסת והריון לא יפריעו בעבודה בשדה, הן נאלצות ללוות כסף ולעבור כריתת רחם. מדיה וקבצים בנושא פפסיקו בוויקישיתוף אתר האינטרנט הרשמי של פפסיקו פפסיקו, ברשת החברתית פייסבוק פפסיקו, ברשת החברתית אקס (טוויטר) פפסיקו, ברשת החברתית אינסטגרם פפסיקו, ברשת החברתית LinkedIn פפסיקו, סרטונים בערוץ היוטיוב Maloney, Jennifer. "Meet PepsiCo's Next CEO: Ramon Laguarta". WSJ (באנגלית אמריקאית). נבדק ב-2018-11-06. יוסף חרש, הסכם של 2.7 מיליון דולר עם ענקית בינלאומית מזניק את מניית אימפקס, באתר TheMarker‏, 20 בפברואר 2022 חובות ועיקור כפוי: כך מנצלות קוקה קולה ופפסי את פועלות הסוכר בהודו, באתר הארץ, 9 באפריל 2024 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
בז מדברי

בז מדברי (שם מדעי: Falco pelegrinoides) הוא מין של עוף דורס מהסוג בז השייך למשפחת הבזיים. הוא בז בגודל בינוני. הוא מקנן באיים הקנריים ובחופי צפון אפריקה. הבז המדברי שוכן באזורים חצי מדבריים ובאזורי גבעות צחיחים. בדרך כלל הוא בונה את הקן שלו על צוקים. הוא דומה לבז נודד, אך קטן ממנו. אורכו 39-33 ס"מ ואורך מוטת כנפיו 98-76 ס"מ. הנקבה גדולה מהזכר. הוא דומה במבנהו לקרובו. לבוגרים גוון אפור-כחול דהוי יותר באזורים העליונים מאשר לבז הנודד. הזכר והנקבה דומים חוץ מאשר בגודל, אך לצעירים יש אזור עליון חום. הבז המדברי דומה גם לבז צוקים, אך ניתן להבדיל ביניהם. במנוחה - באמצעות תבנית ראשם, ובמעופם - על פי הגודל, צורת המעוף ותבנית הכנף. הבז המדברי נבדל במראה מהבז הנודד על פי כלל גלוגר. קיימת קרבה גנטית ושני המינים יוצרים קבוצה פרפילטית בניתוח רצף DNA. הם נבדלים יותר בהתנהגות, אקולוגיה ואנטומיה מאשר מינים קרובים. הם מסוגלים לייצר בני-כלאיים פוריים. בשבי זיווג בין שני המינים נדיר ביותר. בטבע, על אף שהם חופפים באזורי מחייתם, עונת הזיווג שלהם שונה, חוץ מאשר באזורים קטנים כמו המגרב, אזור פנג'ב בתת-היבשת ההודית ובהרי אלטאי, ולכן הבז המדברי כמעט ולא מזדווג עם הבז הנודד. מדיה וקבצים בנושא בז מדברי בוויקישיתוף בז מדברי, באתר ITIS (באנגלית) בז מדברי, באתר NCBI (באנגלית) בז מדברי, באתר Animal Diversity Web (באנגלית) בז מדברי, בבסיס הנתונים ARKive (באנגלית) בז מדברי, באתר GBIF (באנגלית)
ארנה אמזוניה

ארנה אמזוניה (בפורטוגזית: Arena Amazônia) הוא אצטדיון כדורגל הממוקם בעיר מנאוס, בירת מדינת אמזונס שבברזיל, ומונה 39,118 מקומות ישיבה. ארנה אמזוניה הוא אחד מ-12 האצטדיונים שלקחו חלק באירוח משחקי מונדיאל 2014 שנערכו בברזיל. האצטדיון נבנה באתר בו עמד אצטדיון ויואלדו לימה (Vivaldo Lima), המכונה "ויולדאו", שנסגר ונהרס בשנת 2010 על מנת לאפשר את בניית האצטדיון החדש. הוויולדאו שימש במה מרכזית לאליפות אמזונאס ואירח מספר משחקי ליגת העל הברזילאית וכן משחקי הנבחרת הברזילאית. האצטדיון נחנך ב-9 במרץ 2014. ארנה אמזוניה הוא אצטדיון רב-תכליתי, שמיועד לשמש עבור ענפי ספורט אחרים וכן עבור הופעות. בתכנון האצטדיון הושם דגש רב על ידידותיות לסביבה, ולשם כך הוקמה מערכת איסוף מי גשם לצורכי האצטדיון וכן שימוש באנרגיית השמש. מתכנני האצטדיון שאבו השראה מיער האמזונאס, בעיקר בשימוש באזורים ירוקים ובכיסוי השקוף למחצה, וצורתו המזכירה סלסלה, מוצר נפוץ באזור. מדיה וקבצים בנושא ארנה אמזוניה בוויקישיתוף אתר האינטרנט הרשמי של ארנה אמזוניה (בפורטוגזית) תיאור האצטדיון באתר פיפ"א (באנגלית) אורי קופר ואליסף דעואל, הערים המארחות: מנאוס במונדיאל, באתר ynet, 20 במאי 2014 ערך זה הוא קצרמר בנושא כדורגל ברזילאי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
תחש נהרות אמאזוני

תחש נהרות אמאזוני (שם מדעי: Trichechus inunguis), מין תחש נהרות החי במימיו המתוקים של אגן האמזונס. ניתן למוצאו בברזיל, בפרו, בקולומביה, באקוודור, בגויאנה ובוונצואלה. אורכו של תחש הנהרות האמאזוני מגיע עד לכ-2.8 מטרים. הנקבות גדולות מהזכרים, ומשקלן עשוי לנוע בין 360 ל-540 קילוגרמים. צבעו של תחש הנהרות האמאזוני אפור, אולם לעיתים הוא נראה כבעל גוונים חומים. עורו עבה ומקומט, והוא חסר שיער (פרט לאזור השפם). מאפיין ייחודי (כחלק ממשפחת תחשי הנהרות) הוא התחלופה המתמדת של השיניים הטוחנות - שיניים חדשות מגיחות מאחורי הלסת ומחליפות את השיניים הבלויות שבקדמתה. התחש חבר במשפחת תחשי הנהרות, שייחודית בכך שחבריה הם היונקים הימיים היחידים הניזונים מצמחים (פרט לתחש המשכן). לתחש הנהרות האמאזוני אין טורפים משמעותיים, פרט לאדם. ההזדווגות עשויה להתרחש במהלך כל השנה. תקופת ההיריון נמשכת כשנה, ובסופה ממליטה הנקבה על-פי רוב גור יחיד. הן הזכרים והן הנקבות מגיעים לבגרות מינית בגיל שלוש שנים לערך. תוחלת החיים בבר איננה ידועה, אולם ידוע על פרטים שחיו מעל 12.5 שנים בשבי. תחש נהרות אמאזוני, באתר ITIS (באנגלית) תחש נהרות אמאזוני, באתר NCBI (באנגלית) תחש נהרות אמאזוני, בבסיס הנתונים ARKive (באנגלית) תחש נהרות אמאזוני, באתר האנציקלופדיה של החיים (באנגלית) תחש נהרות אמאזוני, באתר GBIF (באנגלית) תחש נהרות אמאזוני באתר הרשימה האדומה של IUCN
Ghoti

Ghoti היא מילה אנגלית מומצאת שאין לה משמעות משל עצמה (מלבד התייחסות עצמית) אלא משמשת כשנינות לשונית המוכיחה את הריחוק שבין השפה הכתובה לשפה המדוברת. רוב האנשים שמנסים לקרוא את המילה בפעם הראשונה יאמרו "גּהוֹתִּי" ויחשבו שהכוונה ל-Gothic, אך מוסרי השנינות נוטים להפתיע ולטעון שאת המילה Ghoti יש להגות /fɪʃ/, ממש כמו המילה האנגלית Fish (פִישׁ) - דג. ההסבר לקריאה הבלתי-אינטואיטיבית הוא שהמילה מורכבת מדוגמאות לאיותים חריגים באנגלית: gh נהגה /f/ כבמילה Enough. o נהגה /ɪ/ כבמילה Women. ti נהגה /ʃ/ כבמילה Action. דוגמה קיצונית נוספת היא ש-Ghoti יכולה להיות מילה דוממת, כיוון שהאותיות הנ"ל אינן נהגות בכמה מילים: Eight People Ballet Business ב-1874 פורסמה המילה Ghoti בציטוט מתוך מכתב שנכתב ב-11 בדצמבר 1855 המייחס את המצאת המילה לוויליאם אולייר הבן (William Ollier Jr, יליד 1824). מאז מוזכרת המילה, כדוגמה קיצונית לאיות מסובך, בפי דוברי אנגלית הטוענים כי יש לשנות ולפשט איות של מילים רבות באנגלית באופן רשמי (כלומר, שהאיות החדש לא ייחשב שגיאה). ג'יימס ג'ויס מתייחס ב"פיניגנז וייק" ל-ghoti במשפט "Gee each owe tea eye smells fish" (מילולית: וואו! "כל עין של חייב תה מריחה כמו דג", אבל נשמע כמו: G H O T I מריח כמו דג). במסע בין כוכבים המילה ghoti קיימת בשפה הקלינגונית, ופירושה "דג". בסדרה "באטמן" מוזכרת חברת קוויאר בשם Ghoti Œuf. דהיינו "ביצי דג" (המילה "ביצה" כתובה בצרפתית). באטמן, שהבין את השנינות, מפרש אותה לאוזני רובין והצופים. להקת פאנק רוק נוצרי בווירג'יניה אימצה את השם Ghoti Hook, משחק מילים ל-Fish hook, קרס דיג. פונטיקה ופונולוגיה כתיב Phish ו-Phishing - איותים חלופיים ל-Fish כללי ההגיה של השפה האנגלית (באנגלית) Census Returns of England and Wales, 1851. Kew, Surrey, England: The National Archives of the UK (TNA): Public Record Office (PRO), 1851 בנג'מין זימר, "גותי לפני שו", ‏23.4.2008 (באנגלית)
השביתה הכללית בבריזבן ב-1912

בשביתה הכללית בבריזבן ב-1912 השתתפו עשרות אלפי עובדים, היא נמשכה חמישה שבועות, המשטרה ניסתה לדכא אותה באכזריות, והיו לה תוצאות חשובות, גם בתחום העבודה וגם בתחום הפוליטיקה. בריזבן נמצאת בקצה המזרחי של אוסטרליה. בשנת 1910 הוקם האיגוד המקצועי של עובדי החשמליות, וב-18 בינואר 1912 החליטו המעסיקים שאסור לעובדים לענוד את סמל האיגוד המקצועי. העובדים החלו לשבות וערכו הפגנה בהשתתפות של 10,000 תושבים. המעסיקים היו בבעלות אנגלית, והמנכ"ל היה אמריקאי. הוא סירב לשאת ולתת עם איגוד הוועדים של קווינסלנד QCU, ולכן הוקם ארגון שכלל 43 איגודים מקצועיים, שהכריזו על שביתה כללית החל מה-30 בינואר. השביתה הייתה מאורגנת היטב. 500 פעילים דאגו לסדר ולעזרה ראשונה. כל יום היו הפגנות וצעדות. הממשלה הגיבה רק כשהשביתה התרחבה ושיתקה את תנועת הרכבות. הם תקפו את המפגינים בכוח ב-2 בפברואר, מה שכונה מאוחר יותר "יום שישי השחור". ראש ממשלת קווינסלנד היה שמרן ופנה לממשלה המרכזית להתערב בכוחות צבא. אך ראש הממשלה המרכזית היה אנדרו פישר, איש מפלגת הלייבור האוסטרלית, פועל לשעבר במכרות של קווינסלנד, והוא סירב להפסיק את השביתה בכוח. גם השובתים פנו לפישר וביקשו עזרה צבאית, אך הוא החליט לתמוך בהם כספית. דנהם שקל להפעיל אוניית מלחמה גרמנית נגד השובתים. בית המשפט דן בבקשת הממשלה להעניש את השובתים, אך בית המשפט זיכה את השובתים, והיא הופסקה כעבור חמישה שבועות ב-6 במרץ. השביתה חיזקה מאוד את הסולידריות ואת ההזדהות הפנימית של תנועת הפועלים של קווינסלנד. שלוש שנים אחרי השביתה נבחרה מפלגת הלייבור האוסטרלית בפעם הראשונה בקווינסלנד לראשות הממשלה האזורית. פעילי השביתה פוטרו מעבודתם, אך כשהולאמו החשמליות של קווינסלנד, בשנת 1922, הוחזרו פעילי השביתה המפוטרים לעבודה. מדיה וקבצים בנושא השביתה הכללית בבריזבן ב-1912 בוויקישיתוף
סומטיזציה

סומטיזציה (מהמילה היוונית "סוֹמָה" - גוף) היא נטייה לחוות מצוקה גופנית ולחפש סיוע רפואי לגביו, ללא ממצאים פיזיולוגיים בבדיקות, וזאת בעקבות דחק פסיכולוגי. תלונות סומטיות הן שכיחות ועשויות להופיע בקרב מגוון אנשים ומצבים ביומיום. מצב קיצוני של סומטיזציה, הנמשך שנים ובאזורים רבים בגוף, עשוי להיות מאובחן כהפרעה נפשית, הנקראת הפרעת סומטיזציה. סומטיזציה עשויה להיות תסמין של מגוון הפרעות נפשיות, בהן הפרעות סומטופורמיות והפרעות מצב רוח (הפרעות חרדה או דיכאון). המונח נטבע על ידי הפסיכואנליטיקאי וילהלם שטקל ב-1924, אך הוא הגדיר אותו כ"המרה של מצב רגשי לתסמינים גופניים", הדומה להגדרה של ראשוני הפסיכואנליזה זיגמונד פרויד ואויגן בלוילר לתופעות הגופניות המתרחשות בהפרעת היסטריה נשית. ב-1950 ניסה פרנץ אלכסנדר לתקן את ההכללה של הפסיכואנליזה, וחילק את התסמינים הסומטיים על פי שני גורמים: אלו שמבטאים "המרה" סימבולית של קונפליקטים פסיכולוגיים לא-מודעים לתסמינים גופניים; ואלו שנובעים באופן ישיר או עקיף מעוררות פיזיולוגית או רגשית - דבר שלא תלוי בהסברים פסיכואנליטיים מעורפלים ואיפשר מחקר מהימן ותקף יותר בהמשך. במקביל לכך ממשיכים גם כיום פסיכולוגים פסיכודינמיים להתייחס לתופעות סומטיזציה כמנגנון הגנה של האגו בפני רגשות ודחפים מודחקים, המתבטאים כתסמינים סומטיים בדרך של תקשורת סימבולית. הטיפול המקובל כיום בסומטיזציה כשלעצמה (מעבר לטיפול בהפרעה הנפשית בכללותה, אם היא מהווה חלק ממנה), הוא באמצעות טיפול קוגניטיבי-התנהגותי והתערבות פסיכו-חברתית. הפרעות פסיכו-סומאטיות באתר השירות הפסיכולוגי במעלה אדומים Treating Somatization, עמוד 5
YUM

YUM‏ (קיצור של Yellowdog Updater, Modified) היא תוכנת מערכת ניהול חבילות מבוססת שורת פקודה, למערכות הפעלה של לינוקס המשתמשות בחבילות תוכנה בפורמט RPM. התוכנה מבוססת קוד פתוח, ומופצת תחת הרישיון הציבורי הכללי של גנו. התוכנה בבסיסה בעלת ממשק שורת פקודה, אך בהמשך פותחו לה ממשקים גרפיים בעלי פונקציונליות דומה. פותחה על ידי סת' וידאל וקבוצת מתנדבים נוספת, כשכתוב מלא של Yellowdog Updater (בקיצור YUP) קודמתה, כדי לטפל בחבילות הפצת הלינוקס רד האט, שהיו בשימוש מחלקת הפיזיקה של אוניברסיטת דיוק. בהמשך התקבלה התוכנה בהפצות Red Hat Linux, פדורה, CentOS, והפצות רבות נוספות מבוססות RPM, כולל Yellow Dog Linux, שהייתה ההפצה המקורית בה הוחלף YUP ל-YUM. ניהול באמצעות YUM, מתבצע בעזרת החבילות yum-updatesd ,yum-updateonboot, ו-yum-cron או PackageKit‏. כלי האריזה המתקדם (APT) מדיה וקבצים בנושא YUM בוויקישיתוף אתר האינטרנט הרשמי של YUM (באנגלית) Yum על רגל אחת, באתר - לינמגזין מפרט פקודות YUM בשורת הפקודה הסבר על YUM בו מוזכר המפתח דף פרטים אודות המפתח הסבר אודות PackageKit
Super Bass

Super Bass (בעברית: סופר באס) הוא שיר של הזמרת הטרינידדית ניקי מינאז'. השיר יצא לאור ב-5 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום. השיר דורג במקום השלישי במצעד הסינגלים האמריקאי, בילבורד הוט 100, וזכה לתואר יהלום (פלטינה ×10) מטעם איגוד תעשיית ההקלטות האמריקאי (RIAA), לאחר שמכר למעלה מעשרה מיליון עותקים בארצות הברית. זהו השיר הראשון של ראפרית למכור למעלה מעשרה מיליון עותקים בארצות הברית והשיר הראשון של אישה שחורה לקבל את התואר יהלום מאיגוד RIAA. השיר נכלל במשחק Just Dance 4. בשנת 2011 היה מועמד השיר לפרס "הקליפ הנשי הטוב ביותר" ולפרס קליפ ההיפ הופ של השנה בטקס פרסי הווידאו-קליפים של MTV שבו זכה. זו הייתה הזכייה הראשונה מתוך שלוש זכיות של מינאז' בקטגוריה. השיר נכלל ברשימת 500 השירים הטובים ביותר של מגזין הרולינג סטון. ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", ‏"Monster", ‏"Beez in the Trap", ‏"Chun-Li", ‏"Moment 4 Life", ‏"Super Bass", ‏"Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון. מידע על היצירה "Super Bass" באתר מיוזיק בריינז סרטון השיר "Super Bass" באתר יוטיוב Gold & Platinum, RIAA (באנגלית אמריקאית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Anitta, J Balvin and More Performers Revealed for 2022 MTV Video Music Awards, E! Online, ‏2022-08-05 Nicki Minaj Performs "Super Freaky Girl," "Anaconda" & More | 2022 VMAs, נבדק ב-2022-08-31 Nicki Minaj Is Your 2022 VMA Video Vanguard Award Recipient, MTV (באנגלית) Joe Lynch, Joe Lynch, All the 2022 VMAs Performances, Ranked, Billboard, ‏2022-08-29 (באנגלית אמריקאית) מידע על Super Bass, באתר המצעד האוסטרי, ארכיון מידע על Super Bass, באתר המצעד של ניו זילנד
תנועות

תנועות הוא בלט ללא מוזיקה שיצר ג'רום רובינס בנושא יחסים בין אנשים. הקולות שמשמיעים הרקדנים באמצעות גופם הנע יוצרים את המקצב ומאפשרים לרקדנים ולהיות מתואמים עם חושים מחודדים. היצירה נוצרה לראשונה על ידי רובינס עבור להקתו בלט ארצות הברית עבור פסטיבל ספולטו באיטליה והועלתה לראשונה על הבמה בשנת 1959, בתאריך 2 בספטמבר 1969 הועלתה בארץ על ידי להקת בת שבע בהופעת בכורה של הלהקה בבנייני האומה בירושלים עם הרקדנים: משה אפרתי, אהוד בן דוד, צלילה גולדשטיין, רינה גלוק, לינדה הודס, רוברטה ורברוכה, יאיר ורדי, יעל לביא, משה רומנו, רחמים רון, נורית שטרן, רנה שיינפלד, יעקב שריר. בשנת 1984 הועלתה לראשונה על ידי ניו יורק סיטי בלט. מדיה וקבצים בנושא תנועות בוויקישיתוף ג'ארד אנג'ל מניו יורק סיטי בלט מנתח את העבודה ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
תל בית מירסים

תל בית מירְסִים הוא תל הממוקם במזרח חבל לכיש כ-20 קילומטרים דרום מערבית לחברון וכ-13 קילומטר דרום מזרחית ללכיש, בגבול בין השפלה להר חברון. התל נחפר בין השנים 1933 ל-1936 בידי ויליאם אולברייט, ונחשפו בו שכבות יישוב מהתקופות הכנענית הקדומה, התיכונה והמאוחרת ומהתקופה הישראלית. אולברייט הציע לזהותו עם דביר המקראית, אך יש החולקים על זיהוי זה. הממצאים של אולברייט כללו מספר שכבות יישוב ממספר תקופות: במאה ה-19 לפנה"ס הוקפה העיר בחומה וסוללה, שחרבו והוקמו מחדש בתקופה החיקסוסית (1550-1750) לפנה"ס. חומה זו חרבה באמצע המאה ה-16 לפנה"ס, ועל גבה נבנה קו ביצורים לאורך פסגת התל, בתקופת הברונזה המאוחרת (1200-1500 לפנה"ס) . קו זה החזיק מעמד עד לסוף המאה ה-13 לפנה"ס, ושוב חרב וננטש עד למחצית הראשונה של המאה ה-10 לפנה"ס. אז הוקפה העיר בחומה בנויה בדגם של חומת סוגרים: מטר וחצי עובי ממוצע לקיר החיצוני, פנים חדר ברוחב של כ-2 מטר, וקיר פנימי בעובי של 1 מטר. בחומה היו שני שערים - אחד במזרח העיר ואחד במערבה, ולידו מגדל. השערים והמגדל החזיקו מעמד עד לחורבנו של המקום, עם הפלישה הבבלית של שנת 587 לפנה"ס. בשטח הממוקם צפונית לכפר בית מירסים נחשפה כנסייה המתוארכת לסוף התקופה הביזנטית ובה שרידי קירות מתקופות מאוחרות, וכן נמצאו גם שברי כלי החרס מהתקופות הביזנטית, האסלאמית הקדומה, הצלבנית והממלוכית. דרומית-מזרחית לתל בית מירסים נמצאו ממצאים נוספים הכוללים בור ניקוז לבור מים, גת מורכבת ומערת קבורה רומית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להרחיב על התקרית. התל שוכן בסמוך לקו שביתת הנשק בין ישראל לירדן. באזור ארעה "תקרית בית מירסים" ב-10 במאי 1966, בו הופתעה יחידת הנדסה שנשלחה על ידי צה"ל לסמן את הגבול. התל נפגע מבניית גדר ההפרדה ונערכו בו מספר חפירות הצלה לאחר הבנייה, הגדר מפרידה בינו לבין הכפר בית מירסים שתושביו התפרנסו גם משוד עתיקות בתל. מדיה וקבצים בנושא תל בית מירסים בוויקישיתוף מידע על אתר תל בית מירסים, בארכיון המנדטורי באתר רשות העתיקות כישלון וגבורה בקרב ליד תל בית מרסים לפני מלחמת ששת הימים תל בית מרסים (ישראל), דף שער בספרייה הלאומית אבן משקל שערכה 400 שקלים מאתר מוזיאון ישראל אור חדש על תקופת הברזל הקדומה רפאל גרינברג מרשות העתיקות (אנגלית, בהוצאת בית הספר האמריקאי לחקר המזרח) מאמר על תל בית מרסים חדשות רשות העתיקות סרט על תושבי חלסה וסיפורם על תל בית מרסים (ערבית, יוטיוב) מאמרו המקורי של אולברייט על תל בית מרסים כולל תמונות החפירה, מאוקטובר 1926 (אתר 'עתיקות המזרח', אנגלית) הכולל תיאור באר ישראלית (למעשה יהודאית), השער הכנעני, הזיהוי עם דביר המקראית, ועדות לחורבן במשא שישק. William F. Albright, The Excavations of Tell Beit Mirsim II, The Bronze Age, AASOR 17 (1938) תל בית מרסים, מיקי עין גדי וקרני גולן חדשות ארכאולוגיות גיליון 119 14/1/2007 גבורה בקרב הנשכח באתר הגבורה http://www.global-report.com/eviathar/a941-גבורה-בקרב-הנשכח-קצין-ההנדסה-הפצוע-לא-הפסיק-ללחום-ולפקד-על-חייליו טיולים בחבל לכיש באתר החברה להגנת הטבע ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
צרפת במשחקים הפאראלימפיים

צרפת השתתפה בכל המשחקים הפאראלימפיים, הן קיץ והן חורף, מאז ומעולם, כולל במשחקים הראשונים ברומא, בשנת 1960. צרפת הייתה המדינה המארחת של המשחקים הפאראלימפיים אלברוויל (1992) (חורף) והמשחקים הפאראלימפיים פריז (2024) (קיץ). צרפת ממוקמת במקום החמישי בטבלת המדליות במשחקים הפאראלימפיים. המתחרה המצליחה ביותר של צרפת הייתה השחיינית ביאטריס הס, שזכתה ב-20 מדליות זהב וב-5 מדליות כסף. צרפת במשחקים האולימפיים צרפת במשחקים האולימפיים לנוער
צ'יוודה

צ'יוודה (בהינדי: चिवड़ा; ידוע גם באנגלית כ-Bombay mix) הוא חטיף הודי מסורתי. הצ'יוודה הוא לקט של דגנים או קטניות מיובשים ומתובלים, אשר עשוי לכלול עדשים מטוגנות, בוטנים, גרגרי חומוס או אטריות יבשות מקמח חומוס, תירס, אורז מותפח, או שבבי תפוחי אדמה, המתובלים במלח, כוסברה, כורכום, צ'ילי, שוש קירח, זרעי חרדל ועוד. פקורה - חטיף הודי שגם מבוסס על גרגרי חומוס
שלום פוסטולסקי

שלום פוסטולסקי (24 בפברואר 1894 – 2 באוקטובר 1949) היה ממלחיני התנועה הקיבוצית, חלוץ וכותב עברי. פוסטולסקי נולד בשנת 1894 בשדליץ שבפולין הרוסית, בנם של גליקה ואייזיק פוסטולסקי, מחסידי גור. כילד עברה המשפחה להתגורר באחוזתו הכפרית של סבו מצד אביו בסביבות ורשה, ולאחר מכן עברה לראדזמין. הוא קיבל חינוך תורני קפדני, ולצד זאת פיתח חיבה לחקלאות ולמוזיקה. כשבגר נסע לוורשה, בניגוד לדעת אביו, כדי ללמוד מוזיקה ופיתוח קול בקונסרבטוריון. במקביל התפרנס מכתיבת טורים ונובלות בעיתונות היומית היידית. הצטרף לתנועת החלוץ ושימש כעוזר למדריך החקלאי בחוות ההכשרה בגרוכוב, וב-1920, עוד בטרם סיים את לימודיו, עלה לארץ ישראל. בארץ עסק בחקלאות והתיישבות ביישובים רבים, בהם עטרות, מנחמיה, מגדל (עם גדוד העבודה), ולבסוף נמנה עם מייסדי עין חרוד והתיישב בו. במקביל הלחין מנגינות שונות, תחילה לשירי ילדים ובהמשך למבוגרים. זכה להכרה לאחר שהלחין את השיר "שיבולים פנימה" של לוי בן אמיתי. פרופ' שלמה רוזובסקי, מחשובי המוזיקאים בארץ, החל להתעניין בו ועודד אותו להמשיך בכתיבת לחניו, ועם השנים זכה פוסטולסקי לפופולריות גוברת. ב-1933 השתלם במוזיקה אצל אריך ולטר שטרנברג בתל אביב במשך שנתיים. זמן קצר לאחר שחזר לקיבוץ עין חרוד, עבר להתגורר במושב בית יצחק. בין השאר הלחין את השיר "עבדים היינו", בלחן שמושר בהגדה של פסח, ואת "עומר עומר תבואה חדשה", לחג העומר. שירים ומנגינות שלו הודפסו על גלויות קרן קיימת לישראל, בחוברות המרכז לתרבות של הסתדרות העובדים ועוד, אך פוסטולסקי לא איגד אותם במהלך חייו לקובץ אחד. חלק משיריו עובדו עבור מקהלות ותזמורות בארץ. משיריו הידועים: "קומה אחא", "אלף לילה ועוד לילה", "בחשאי ספינה גוששת" ו"שאי תודה אדמת מולדת", כולם למילותיו של יצחק שנהר. כן הלחין את השיר "אם גרעין זרעת - בטח!", המוכר יותר בלחן מאוחר יותר. ב-1934 נישא לאלישבע בת אלברט לוי, ונולדה להם בת אחת, גילה צאלים. לאחר שנים רבות של עבודת השדה, חלה במחלה ממארת, ונפטר בבית יצחק ב-1949, בגיל 56, ונקבר במושב זה. אלמנתו נפטרה ב-2003. ארכיונו, ובו יצירות, טיוטות ומכתבים, שמור במרכז המוזיקה של הספרייה הלאומית [1]. ש. פוסטולסקי, קובץ שירים: ליחיד – לציבור – למקהלה; בעריכת ארנסט הורביץ, תל אביב: מרכז לתרבות ולהסברה ('ספריה מוזיקלית ע"ש נסימוב'), תשי"ג. (הספר סרוק באתר עמותת "שיר-עד") עופר טוריאל, תבניות מלודיות בלחניו של שלום פוסטולסקי, עבודת גמר לתואר מוסמך, בהדרכת הרצל שמואלי, אוניברסיטת תל אביב – הפקולטה למדעי הרוח – החוג למוזיקולוגיה, 1973. נתן שחר, "בחרמש ובאנך: המלחין שלום פוסטולסקי (1893–1949): האיש ויצירתו", בקורת ופרשנות 44 (תשע"ב), 71–106. מדיה וקבצים בנושא שלום פוסטולסקי בוויקישיתוף שלום פוסטולסקי, באתר זמרשת שלום פוסטולסקי, באתר שירונט שלום פוסטולסקי, דף שער בספרייה הלאומית דוד תדהר (עורך), "שלום פוסטולסקי", באנציקלופדיה לחלוצי הישוב ובוניו, כרך ה (1952), עמ' 2217 שלום פוסטולסקי באתר "שיר-עד" – מבחר תמונות שלום פוסטולסקי באתר "שירה עובדת" שלום פוסטולסקי בקטלוג פרידמן, ספריית אוניברסיטת פנסילבניה ישראל שליטא, שלום פוסטולסקי (שלושים למותו), דבר, 1 בנובמבר 1949 משה גורלי, לזכר שלום פוסטולסקי (שלושים למותו), דבר, 4 בנובמבר 1949 יוסף ספיבק, שלום פוסטולסקי / קומה אחא, באתר זמרשת אתר הספרייה הלאומית, ערך גיל אלדמע,"קומה אחה סבה סב", (זמר), שלום פוסטלסקי, יצחק שנהר, גיל אלדמע, "זמירות ג' - שירים למקהלה" - ירושלים, עמוד 38; דוד אסף, שיר הוא לא רק מילים: פרקי מסע בזמר העברי, עם עובד, תש"ף, עמ' 199-192. הקבר של שלום פוסטולסקי בבית יצחק - שער חפר, באתר BillionGraves